**PRILOGA D/1**

**Izpolnjen, podpisan in žigosan ESPD**

**(v skladu s podtočko 2.1, točke 21 dokumentacije)**

**PRILOGA D/2**

Imenovani pooblaščenec za vročanje po ZUP-u ***(izpolni samo ponudnik (vključno s skupnim ponudnikom), ki nima sedeža v RS):***

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-naslov in telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Kraj in datum: | Ponudnik: |
|  | Žig in podpis: |

**PRILOGA D/3**

**SOGLASJE PONUDNIKA ZA PRIDOBITEV OSEBNIH PODATKOV[[1]](#footnote-1)**

V zvezi s predmetnim javnim naročilom: **Dobava NN kablov za napetostni nivo 1 kV,
št. JN19-005,**

izjavljamo, da Elektru Gorenjska, d.d., kot naročniku, dajemo soglasje skladno z 22. členom Zakona o varstvu osebnih podatkov, da za potrebe izvedbe javnega naročila, pridobi podatke od ministrstva, pristojnega za pravosodje, da kot ponudnik nismo bili, ter da prav tako tudi osebe, ki so članice upravnega, vodstvenega ali nadzornega organa tega ponudnika, ali ki imajo pooblastila za njegovo zastopanje ali odločanje ali nadzor v njem, niso bili pravnomočno obsojeni za kazniva dejanja, ki so opredeljena v Kazenskem zakoniku (Uradni list RS, št. 50/12 – uradno prečiščeno besedilo, s spremembami) in našteta v 75. členu ZJN-3.

|  |  |  |
| --- | --- | --- |
|  | **Ponudnik:** |  |
|  | Ulica: |  |
|  | Poštna številka in kraj: |  |
|  | Davčna številka: |  |
|  | Matična številka (oz. EMŠO za s.p.): |  |
| 1.
 | **Zakoniti zastopnik (kot fizična oseba):** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |
|  | **Zakoniti zastopnik (kot fizična oseba):** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |
|  | **Član nadzornega organa:** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |
| 1.
 | **Član nadzornega organa:** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |
| 1.
 | **Član nadzornega organa:** |  |
|  | Ulica (naslov stalnega prebivališča): |  |
|  | Poštna številka in kraj: |  |
|  | EMŠO: |  |

\_\_\_\_\_\_\_\_\_\_\_\_\_\_\_\_\_\_\_

(podpis zakonitega zastopnika pod zaporedno št. 2)

\_\_\_\_\_\_\_\_\_\_\_\_\_\_\_\_\_\_\_

 (podpis zakonitega zastopnika pod zaporedno št. 3)

\_\_\_\_\_\_\_\_\_\_\_\_\_\_\_\_\_\_\_

(podpis člana nadzornega organa pod zaporedno št. 4)

\_\_\_\_\_\_\_\_\_\_\_\_\_\_\_\_\_\_\_

(podpis člana nadzornega organa pod zaporedno št. 5)

\_\_\_\_\_\_\_\_\_\_\_\_\_\_\_\_\_\_\_

(podpis člana nadzornega organa pod zaporedno št. 6)

|  |  |
| --- | --- |
| Kraj in datum: | Ponudnik: |
|  | Žig in podpis: |

**OPOMBA: V primeru, da ima ponudnik več kot dva zakonita zastopnika (vključno s prokuristi) ali več kot tri člane nadzornega organa, se priloga ustrezno fotokopira. Zakoniti zastopnik podpiše navedeno izjavo kot fizična oseba in ne kot predstavnik ponudnika. Če ponudbo oddaja samostojni podjetnik, na mesto matične številke vpiše svojo EMŠO.**

**PRILOGA D/4**

**Certifikat o ustreznosti ali izjava proizvajalca ali dobavitelja o skladnosti, Datasheet, dokument neodvisnega akreditiranega laboratorija v EU (tipska testa), akreditacijo laboratorija, prospekti, tehnični opisi, tehnične specifikacije**

**(v skladu s podtočko 7.1, točke 21 dokumentacije)**

1. **PRILOGA D/5**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv potrjevalca reference)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naslov potrjevalca reference)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pošta in naziv pošte potrjevalca reference)

**REFERENČNO POTRDILO ZA PONUDNIKA**

Izjavljamo, da nam je družba

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dobavila NN kable za napetostni nivo 1 kV.

|  |  |  |  |
| --- | --- | --- | --- |
| **Št.** | **Številka, predmet pogodbe in tip** **dobavljenega blaga** | **Obdobje dobave**  | **Realizirana količina po sklenjeni pogodbi** |
| **1.** |  |  |  |
| **2.** |  |  |  |
| **3.** |  |  |  |

Kontaktna oseba za preverjanje reference je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tel.: \_\_\_\_\_\_\_\_\_\_\_\_\_\_\_\_\_ in e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Dobave blaga je navedena družba opravila strokovno in kvalitetno v skladu s predpisi stroke in v pogodbeno dogovorjenem roku.

Potrjevalec reference se strinja, da ima naročnik Elektro Gorenjska, d.d. pravico, da preveri to referenco.

Ime, priimek in podpis odgovorne osebe potrjevalca reference:

\_\_\_\_\_\_\_\_\_\_\_\_\_\_\_\_\_\_\_ žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Kraj in datum) (podpis potrjevalca reference)*

**Opomba:**

1. **- ponudniki lahko predložijo dokazilo o zahtevanih referencah tudi v drugačni obliki, vendar morajo biti na potrdilu navedeni vsi zgoraj zahtevani podatki**
2. **- ponudnik lahko ta obrazec kopira in izpolnjen predloži v številu zahtevanih izvodov oz. predloži izjave z navedeno vsebino**

**OSNUTEK POGODBE PRILOGA D/6**

**Naročnik:**

**ELEKTRO GORENJSKA, podjetje za distribucijo električne energije, d.d., Ul. Mirka Vadnova 3a, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI 20389264**

**matična številka: 5175348000**

**in**

**Dobavitelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. JN19-005**

**DOBAVA NN KABLOV ZA NAPETOSTNI NIVO 1 KV**

**UVODNA DOLOČBA**

1. **člen**

 Naročnik je za dobavo NN kablov za napetostni nivo 1 kV, izvedel javno naročilo, ki ga je dne \_\_\_\_\_\_\_ objavil na slovenskem portalu za javna naročila pod št. objave \_\_\_\_\_ in v uradnem listu EU, št. objave \_\_\_\_\_\_ z dne \_\_\_\_\_\_\_. Dobavitelj je bil kot najugodnejši ponudnik izbran na podlagi Odločitve o oddaji naročila, št. \_\_\_\_ z dne \_\_\_\_.

**PREDMET POGODBE**

1. **člen**

 Predmet te pogodbe je dobava NN kablov za napetostni nivo 1 kV, kot to izhaja iz dokumentacije št. JN19-005z dne \_\_\_\_\_\_\_\_\_\_\_\_\_\_, ponudbe dobavitelja št. \_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_, in ponudbenega predračuna in tehnične specifikacije. Ponudba dobavitelja, ponudbeni predračun in tehnična specifikacija so priloga te pogodbe. V izjemnih primerih (nujne dobave zaradi havarije ipd.), ko dobavitelj naročniku ne bi mogel takoj zagotoviti tehnično ustreznega predmeta pogodbe, in po izrecni odobritvi naročnika dobavitelj lahko dobavi NN kabel drugačnih tehničnih lastnosti in/ali drugega proizvajalca. V takih primerih ima naročnik tudi pravico ravnati se po IV. odstavku tega člena.

 Dobavitelj s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Dobavitelj se izrecno odpoveduje vsem zahtevkom do naročnika, ki bi izvirale iz njegove morebitne ne seznanjenosti s pogoji po tej pogodbi.

Razpisane dobave se bodo opravljala postopno, po potrebah naročnika. Ker so količine objektivno neugotovljive, so navedene količine v specifikaciji predvidene (okvirne), kar pomeni, da lahko odstopajo, in sicer navzgor ali navzdol, odvisno od potreb naročnika in zagotovljenih finančnih sredstev. Naročnik ne prevzema nobene odgovornosti, če bodo realizirane količine manjše od navedenih količin v specifikaciji.

Naročnik ima pravico, da pogodbene dobave naroči pri drugem dobavitelju v primeru, da mu dobavitelj po tej pogodbi v zahtevanem roku ne more zagotoviti izvedbe vnaprej naročene količine in kvalitete blaga. V tem primeru je dobavitelj naročniku dolžan povrniti vse morebitne stroške in škodo, ki jo ima naročnik zaradi naročila storitve pri drugem dobavitelju.

**POGODBENA VREDNOST**

1. **člen**

 Naročnik in dobavitelj sta sporazumna, da znaša okvirna pogodbena vrednost (brez DDV) \_\_\_\_ EUR.

 Pogodbene cene iz ponudbenega predračuna za dobavo NN kablov (v nadaljevanju: blago, lahko tudi NN kabli) so DRSNE, in sicer se izračunajo oziroma popravljajo vsak mesec. Ponujene cene vsebujejo vse stroške dobave do končnega prevzema (dostava v skladišče naročnika).

 DDV se obračuna po veljavni zakonodaji.

Naročnik bo s sukcesivnim naročanjem storitev določal konkretni obseg del po tej pogodbi, pri čemer si naročnik pridržuje pravico do zmanjšanja obsega pogodbenih dobav, glede na njegove dejanske potrebe.

Vse stroške oziroma plačila, ki jih pogodbena cena iz drugega in tretjega odstavka tega člena ne vključuje, vendar so – posredno ali neposredno – potrebni za izpolnitev obveznosti dobavitelja po tej pogodbi, je dolžan plačati dobavitelj oziroma bremenijo izključno dobavitelja.

Dobavitelj ne more uveljaviti naknadnih stroškov ali podražitev iz naslova nepopolne ali neustrezne dokumentacije za tiste dele predmeta pogodbe, ki morebiti v dokumentaciji niso bili ustrezno opredeljeni, pa bi jih, glede na predmet javnega naročila in na celotno dokumentacijo, dobavitelj kot strokovnjak na svojem področju, lahko predvidel.

Naročnik ne prevzema nobene odgovornosti, če bodo realizirane količine blaga manjše od navedenih količin v specifikaciji, ker so točne količine v trenutku sklepanja te pogodbe objektivno neugotovljive.

1. **člen**

 Način izračuna drsne cene je razviden iz PRILOGE G. Uporablja se trimesečno povprečje stanja cen aluminija in bakra na LME (London Metal Exchange). Pri vsakokratnem izračunu se upoštevajo povprečne mesečne vrednosti »Cash Seller & Settlement« aluminija in bakra pod oznako »LME Official Settlemet Price = cash offer«, ki se predhodno preračunajo po menjalnem razmerju »Settlement Exchange Rates EUR« na LME (London Metal Exchange).

 Dobavitelj mora na začetku vsakega meseca (najkasneje do 3. delovnega dne v mesecu) naročniku posredovati ažuriran podpisan predlog prodajnih cen blaga za vse pozicije iz ponudbenega predračuna z razvidnimi upoštevanimi povprečnimi mesečnimi vrednostmi aluminija, bakra in menjalnega razmerja. Morebitne spremembe cen (v plus ali minus) veljajo s 1. dnem tega meseca in za vse dobave v tem mesecu.

 Posredovan predlog spremembe cen, podpisan tudi s strani naročnika, se šteje za aneks k tej pogodbi (priloga 3). Pogodbeni stranki se lahko dogovorita tudi o drugačni obliki aneksa.

**ROK DOBAVE BLAGA**

1. **člen**

Dobavitelj bo moral blago dobavljati sukcesivno. Naročnik bo dobavitelju za vsako dobavo posebej izstavil pisno naročilo (naročilnico). Dobavitelj je dolžan naročeno blago dobaviti v roku, kot izhaja iz tabel tehničnih podatkov, šteto od prejema posameznega naročila. Rok za prvo dobavo NN kablov po tej pogodbi (prvo naročilo s strani naročnika) je največ pet tednov po prejemu naročila.

Dobavitelj je v zamudi, če blaga ne dobavi v dogovorjenem roku ali če dobavi drugo blago (drug tip in/ali drug proizvajalec), kot to izhaja iz tabel tehničnih podatkov. V primeru, da dobavitelj zamudi z dobavo naročenega blaga in s tem naročniku nastane škoda, jo je dobavitelj dolžan v celoti povrniti.

V primeru, da dobavitelj dvakrat ali večkrat zamudi z dobavo, je to lahko razlog za odpoved pogodbe.

 Dobavitelj prevzema popolno odgovornost in riziko za dobave, dogovorjene s to pogodbo do dokončnega prevzema, ko riziko preide na naročnika. Če do dokončnega prevzema pride do izgube ali škode na blagu, ki predstavlja predmet pogodbe, mora dobavitelj popraviti tako izgubo ali škodo tako, da bo dobava, dogovorjena s to pogodbo, ustrezala pogodbenim določilom, razen v primeru, če do izgube ali škode pride po krivdi naročnika.

**OBRAČUN IN ROK PLAČILA**

1. **člen**

Dobavitelj izstavi naročniku račun po vsakokratni uspešno opravljeni dobavi blaga (podpis dobavnice) na podlagi drsnih cen na enoto in dejanskih dobavljenih količin. Dobavitelj mora na računu navesti številko posameznega naročila.

 Naročnik je dolžan račun plačati v roku 30 dni od dneva izdaje računa. V primeru zamude pri plačilu ima dobavitelj pravico obračunati zakonske zamudne obresti za čas zamude.

Če se naročnik ne bo v celoti strinjal z izstavljenim računom, ga mora v roku 8 dni po prejemu pisno in z obrazložitvijo v celoti zavrniti, dobavitelj pa je dolžan izstaviti nov račun z novim datumom. Plačilni rok prične teči z dnem, ko dobavitelj izda nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za dobavljeno blago oziroma za izvedena dela v roku, navedenem v II. odstavku tega člena.

 Dobavitelj svojih terjatev iz te pogodbe ne sme prenesti na tretje osebe, razen v primerih, kot je to dogovorjeno za podizvajalce ali če naročnik s tem predhodno soglaša.

KRAJ DOBAVE

1. **člen**

Kraj dobave blaga je naročnikovo glavno skladišče v Kranju – razloženo. Naročnik ima pravico zahtevati od dobavitelja, da mu posamezno dobavo blaga dostavi v skladišče v Žirovnici ali direktno na delovišče.

Ob prevzemu pogodbeni stranki podpišeta dobavnico.

Dobavitelj mora blago pripraviti tako, da bo ustrezno zaščiteno pred poškodbami in izgubo pri transportu in da bodo vsi deli zaščiteni na ustrezen način proti klimatskim vplivom med transportom in skladiščenjem.

Prazne bobne in ostalo embalažo je dolžan odpeljati dobavitelj, razen če se pogodbeni stranki ne dogovorita drugače.

**TOVARNIŠKI PREVZEM**

1. **člen**

Naročnik ima pravico, da pred prvo dobavo NN kabla zahteva preizkušanje kabla v tovarni proizvajalca (FAT), ki se mora izvršiti po veljavnih standardih in normativih (navedeno v dokumentaciji JN). Pri teh preizkušanjih sodelujeta obe pogodbeni stranki in predstavnik strokovne inštitucije, pooblaščene s strani naročnika. Dobavitelj je naročniku dolžan omogočiti tovarniško preizkušanje. Stroške, ki s tem nastanejo (prevoz, namestitev, dnevnice idr.), razen stroškov, ki se nanašajo na tovarniški preizkus in so strošek dobavitelja, vsaka stranka nosi sama.

Naročnik lahko kadarkoli v času trajanja pogodbe (npr. ob naročilu večje količine NN kablov, ki bo dobavljena enkratno) ponovno zahteva prisotnost na tovarniškem prevzemu, pri čemer sam nosi svoje stroške prevoza in namestitve.

V primeru, da je tovarniški prevzem (katerikoli – pred prvo dobavo ali kasnejši) neuspešen in ga je treba ponoviti, je dobavitelj dolžan naročniku za drugi in vsak morebitni nadaljnji FAT povrniti vse stroške, ki so mu s tem nastali. V primeru, da je tovarniški prevzem tudi v drugem poizkusu neuspešen, ima naročnik pravico to pogodbo odpovedati.

PREVIJALNO-REZALNO-MERILNI STROJ

1. **člen**

Naročnik ima pravico, da od dobavitelja zahteva podatke o previjalno-rezalno-merilnem stroju, s katerim bo, na zahtevo naročnika, odmerjal točno zahtevano količino kabla. Dobavitelj bo v primeru takšne zahteve moral naročniku posredovati tehnične podatke o stroju, navesti, ali ima tak stroj v lasti ali najemu, ter posredovati tudi dokazilo o odobritvi tipa merila v skladu z veljavnimi predpisi, ki urejajo področje meroslovja.

V primeru, da bo naročnik ugotovil neskladnosti (npr. za stroj ne bo izkazanega dokazila o odobritvi tipa merila), ima naročnik pravico obračunati pogodbeno kazen (17. člen), ugotovljena pomanjkljivost pa je lahko tudi razlog za odpoved pogodbe. Ugotovljeno neskladnost je dobavitelj dolžan odpraviti v roku desetih (10) delovnih dni ali posebej dogovorjenem roku.

**PREIZKUŠANJE KAKOVOSTI**

1. **člen**

 Če bo naročnik podvomil o ustreznosti kvalitete dobavljenega blaga, ima pravico tako blago poslati na testiranje v za to pristojen neodvisen laboratorij. V primeru, da le-ta ugotovi neustrezno kvaliteto blaga z zahtevanimi tehničnimi podatki, bo naročnik od dobavitelja zahteval povrnitev vseh stroškov testiranja in vseh ostalih stroškov, ki so mu nastali zaradi morebitne vgradnje neustreznega blaga (odškodnino), takšna dobava pa je tudi razlog za odpoved pogodbe.

Če bo laboratorij ugotovil skladnost, vse stroške nosi naročnik.

**ZAVAROVANJE IN ODŠKODNINSKA ODGOVORNOST**

1. **člen**

 Dobavitelj je dolžan na lastne stroške blago zaščititi proti vremenskim vplivom in drugimi poškodbami. V primeru, da pride do škode pri izvedbi pogodbenih obveznosti po odgovornosti dobavitelja, mora dobavitelj na svoje stroške nadomestiti, popraviti ali postaviti in dovršiti dela, ki morajo biti opravljena v skladu s pogodbenimi dokumenti in navodili nadzornega organa.

 Dobavitelj ravno tako odgovarja za vso škodo na prometni infrastrukturi, okolici objekta ter na delih, ki jo je povzročil ob izvajanju pogodbenih obveznosti. Dobavitelj odgovarja tudi za vso škodo nastalo tretjim osebam, ki jo je povzročil.

**GARANCIJSKI ROK IN ODPRAVA NAPAK**

1. **člen**

 Garancijska doba za brezhibnost dobavljenega blaga je 36 mesecev, in začne teči od dneva posamezne dobave (prevzema) blaga.

V času garancije je dobavitelj na svoje stroške takoj oz. v roku enega (1) delovnega dne od obvestila naročnika dolžan začeti odpravljati pomanjkljivosti in nepravilnosti, ki bi se izkazale po dobavi blaga ter jih odpravil najkasneje v roku petih (5) delovnih dni od pisno podane reklamacije naročnika. Dobavitelj soglaša, da ima naročnik pravico, da nepravilnosti odstrani sam oziroma po tretjem usposobljenem dobavitelju, na račun pogodbenega dobavitelja, če dobavitelj ne bo pričel z odpravo pomanjkljivosti oziroma nepravilnosti v roku dveh delovnih dni oziroma v sporazumno določenem roku od obvestila o nepravilnosti.

Za čas obvestila o napaki se šteje čas, ko je sporočilo dospelo do dobavitelja na običajni način (npr. telefon, faks, e-pošta), pod pogojem, da je bilo oddano s strani naročnika in vsebuje najmanj nujno potrebne podatke za identifikacijo napake.

Vsi transportni in drugi stroški v zvezi z odpravo napak v času garancijskega roka bremenijo dobavitelja.

 Dobavitelj se obvezuje, da bo tudi po poteku garancijske dobe brezplačno odpravil skrite napake na dobavljenem blagu.

**SPLOŠNE OBVEZNOSTI IN JAMSTVA DOBAVITELJA**

1. **člen**

Dobavitelj se obvezuje, da:

* bo prevzete dobave izvajal v skladu z dokumentacijo JN, pravili stroke, veljavnimi predpisi in standardi ter z uporabo materialov zahtevane kvalitete,
* je odgovoren za kvalitetno in funkcionalno pravilnost prevzetih dobav, ki jih mora opraviti strokovno in ne sme povzročiti škode naročniku. Vsi stroški, ki bi nastali iz tega naslova, so stroški dobavitelja,
* se obvezuje, da bo pri izvedbi dobav po tej pogodbi pisno obveščal naročnika o vsem, kar bi lahko vplivalo na izvršitev pogodbe, in upošteval vse utemeljene zahteve naročnika oziroma njegovih pooblaščenih predstavnikov,
* se je dolžan seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik bo spremembe, dopolnitve oziroma razveljavitve svojih internih predpisov glede varovanja in zaščite podatkov objavljal na svoji spletni strani.

V primeru, da naročnik v času garancijske dobe (12. člen pogodbe) ugotovi, da ima dobavljeno blago pomanjkljivosti in nepravilnosti, je dobavitelj dolžan odpraviti napako in dobavo izvesti v vsem, tako kot je potrebno.

OBVEZNOSTI NAROČNIKA

1. **člen**

Naročnik se obvezuje:

* predati dobavitelju vso dokumentacijo, ki je potrebna za izvedbo del po tej pogodbi, in mu nuditi vse potrebne informacije za izvedbo del,
* sodelovati z dobaviteljem z namenom, da bo predmet pogodbe dobavljen pravočasno, v skladu s tehnično dokumentacijo in v obojestransko zadovoljstvo,
* tekoče obveščati dobavitelja o vseh spremembah in novo nastalih situacijah, ki bi lahko vplivale na potek in obseg predmeta pogodbe,
* izvrševati svoje plačilne obveznosti v skladu s pogodbo.

**PODIZVAJALCI**

1. **člen**

Dobavitelj pri izvedbi del, ki so predmet te pogodbe, lahko vključuje podizvajalce (kot so navedeni v »Prilogi – podizvajalec« te pogodbe).

Dobavitelj vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Dobavitelj mora imeti poravnane vse zapadle obveznosti do svojih podizvajalcev.

Dobavitelj mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe dobavitelj želi zamenjati podizvajalca ali v delo naknadno vključiti podizvajalca, mora dobavitelj naročniku v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je dobavitelj izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj. Naročnik bo izpolnjevanje teh pogojev ugotavljal na dan predlagane spremembe.

Dobavitelj v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz prejšnjega odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Naročnik ni dolžan preverjati, ali je dobavitelj predložil potrjene situacije vseh podizvajalcev oziroma razreševati sporov med dobaviteljem in podizvajalci v zvezi z upravičenostjo in zapadlostjo njihovih terjatev. Če se pojavi sum v izpolnjevanje obveznosti dobavitelja, ki mu jih nalagata ta pogodba in 94. člen ZJN-3, naročnik ravna v skladu s VII. odstavkom 94. člena ZJN-3.

Če podizvajalec ne zahteva neposrednega plačila, je dobavitelj dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega dobavitelja prejeli plačilo za izvedena dela, neposredno povezana s to pogodbo.

**VIŠJA SILA**

1. **člen**

 Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

 Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

 Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**POGODBENA KAZEN**

1. **člen**

 Če dobavitelj ne dokonča pogodbenih obveznosti posameznega naročila v določenem roku, ima naročnik za vsak dan zamude pravico od dobavitelja zahtevati pogodbeno kazen za zamudo v višini 5 ‰ vrednosti posameznega naročila z DDV, vendar skupno največ 10 % vrednosti posameznega naročila brez DDV. Če škoda, ki jo utrpi naročnik, presega znesek pogodbene kazni, lahko naročnik zahteva od dobavitelja še razliko do popolne odškodnine.

Če dobavitelj ne opravi dobav in del po tej pogodbi in naročnik odpove to pogodbo, ima naročnik pravico obračunati pogodbeno kazen zaradi neizpolnitve v višini 10 % pogodben vrednosti.

Če dobavitelj naročniku ne posreduje pravočasno (4. člen te pogodbe) ažuriranega predloga prodajnih cen blaga za vse pozicije iz ponudbenega predračuna, ima naročnik pravico obračunati kazen v višini 200 EUR za vsako zamudo.

 Naročnik ima pravico, da dobavitelju obračuna pogodbeno kazen, če tovarniški prevzem (8. člen te pogodbe) tudi v ponovljenem (drugem) prevzemu ni uspešen, in sicer ima pravico obračunati pogodbeno kazen za neuspešni drugi prevzem v višini 2 % vrednosti naročila z DDV. Za vsak nadaljnji neuspešni prevzem se kazen vsakokrat poveča še za 2 %, vendar skupno največ 10 % vrednosti naročila z DDV, ki je predmet prevzema.

 V primeru, da bo naročnik ugotovil neskladnosti v zvezi s previjalno-rezalno-merilnim strojem (npr. za stroj ne bo izkazanega dokazila o odobritvi tipa merila ali bo kakor koli drugače tehnično neustrezen), ima naročnik pravico obračunati pogodbeno kazen v višini 1.000,00 EUR za vsako ugotovljeno pomanjkljivost. Naročnik ima pravico obračunati enako kazen tudi v primeru, da dobavitelj ugotovljene pomanjkljivosti stroja ne odpravi v določenem oziroma dogovorjenem roku (9. člen).

 Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil dobavitelju, da si pridržuje pravico do pogodbene kazni. Naročnik ima pravico obračunati pogodbeno kazen najpozneje pri plačilu računa za dobave, izvedene z zamudo, ali prvega računa, ki ga naročnik prejme po ugotovljeni pomanjkljivosti v zvezi s previjalno-rezalno-merilnim strojem in zamude pri posredovanju predloga prodajnih cen (4. člen), oziroma v drugih primerih iz tega odstavka v roku 30 dni od kršitve za obračunano pogodbeno kazen izstavi račun.

 Če škoda, ki jo utrpi naročnik, presega znesek pogodbene kazni, lahko naročnik zahteva od dobavitelja še razliko do popolne odškodnine. Pogodbena kazen ne izključuje unovčitve finančnega zavarovanja za dobro izvedbo pogodbenih obveznosti.

**FINANČNO ZAVAROVANJE**

1. **člen**

 **a) Garancija za dobro izvedbo pogodbenih obveznosti**

 Dobavitelj mora, kot pogoj za veljavnost pogodbe, naročniku v desetih (10) dneh od obojestranskega podpisa pogodbe izročiti nepreklicno in brezpogojno bančno garancijo (lahko tudi garancijo zavarovalnice za kavcijsko zavarovanje) za dobro izvedbo pogodbenih obveznosti, unovčljivo na prvi poziv, v višini 5 % pogodbene vrednosti (z DDV). Veljavnost garancije mora biti še najmanj en mesec po preteku veljavnosti te pogodbe. V primeru podaljšanja roka veljavnosti pogodbe, se za ta čas podaljša tudi garancija.

 Naročnik ima pravico unovčiti garancijo za dobro izvedbo pogodbenih obveznosti v višini njene vrednosti, če dobavitelj pogodbenih obveznosti ne bo izpolnjeval v skladu z določili te pogodbe, vključno z neizpolnjevanjem kadrovskih in tehničnih pogojev.

 Če dobavitelj naročniku bančno garancijo za odpravo napak v garancijskem roku izroči šele po izteku pogodbe, se dobavitelj izrecno strinja, da ima naročnik pravico unovčiti garancijo za dobro izvedbo pogodbenih obveznosti tudi v primerih ne-odprave napak v garancijskem roku, in sicer za tiste dobave, ki so bile zaključene v času veljavnosti pogodbe in za katere bančna garancija za odpravo napak v garancijskem roku še ni bila izročena.

 Unovčeno garancijo mora dobavitelj takoj nadomestiti z novo.

 b) Garancija za odpravo napak v garancijskem roku

 Pred iztekom te pogodbe mora dobavitelj naročniku izročiti nepreklicno in brezpogojno bančno garancijo (lahko tudi garancijo zavarovalnice za kavcijsko zavarovanje) za odpravo napak v garancijskem roku, plačljivo na prvi poziv, v višini 5 % pogodbene vrednosti z DDV.

 Veljavnost garancije mora biti še vsaj dva meseca po poteku garancijskega roka za zadnjo izvedeno dobavo.

 Če dobavitelj v roku, določenem s to pogodbo, ne predloži garancije za odpravo napak v garancijskem roku, jo predloži prepozno ali vsebina predložene garancije odstopa od vzorca iz dokumentacije izvedenega javnega naročila ali ne izpolnjuje zahtev iz te dokumentacije, bo naročnik unovčil garancijo za dobro izvedbo pogodbenih obveznosti.

 Unovčeno garancijo mora dobavitelj takoj nadomestiti z novo.

 Unovčenje bančne garancije dobavitelja ne odvezuje obveznosti odprave napak pri izpolnitvi pogodbenih obveznosti.

1. **člen**

Dobavitelj lahko, kot finančno zavarovanje, v enakem znesku in za enako obdobje, kot je navedeno v prejšnjem členu te pogodbe, na poslovni račun naročnika nakaže brezobrestni depozit, za kar kot dokazilo predloži potrdilo o vplačilu depozita.

V primeru, da se dobavitelj odloči za to možnost zavarovanja, mora na plačilnem nalogu v rubriki "namen nakazila" oziroma na potrdilu o vplačilu depozita navesti naslednje podatke:

* vrsto zavarovanja (depozit za zavarovanje ……………*(dobre izvedbe del, odprave napak v garancijskem roku)*),
* številko pogodbe.

**PREDSTAVNIKI POGODBENIH STRANK**

1. **člen**

 Pooblaščena oseba s strani naročnika je \_\_\_\_\_\_\_\_\_ (tel. \_\_\_, e-pošta \_\_\_\_\_\_\_). Naročnikov predstavnik zastopa naročnika v vseh vprašanjih, ki se nanašajo na obveznosti po tej pogodbi ter sodeluje z izvajalcem ves čas trajanja pogodbe in mu nudi vse potrebne podatke za uspešno izvedbo del po tej pogodbi.

Pooblaščena oseba dobavitelja je \_\_\_\_\_\_ (tel. \_\_\_, e-pošta \_\_\_\_\_\_\_). Dobaviteljev predstavnik je pooblaščen, da zastopa dobavitelja v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžan neposredno sodelovati z naročnikovimi predstavniki.

Vsako spremembo kontaktnih oseb obe pogodbeni stranki druga drugi sporočita najkasneje v roku treh (3) dni od nastanka spremembe. Do prejema obvestila iz prejšnjega stavka, se vsa sporočila, zahteve in reklamacije, posredovane s strani naročnika na zgornje kontaktne podatke dobavitelja, štejejo za veljavno prejeta s strani dobavitelja.

**POSLOVNA SKRIVNOST IN VAROVANJE OSEBNIH PODATKOV**

1. **člen**

 Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Dobavitelj in vsi njegovi morebitni podizvajalci so se dolžni seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik je dolžan dobavitelja obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov, dobavitelj pa svoje podizvajalce. Naročnik bo morebitne spremembe svojih internih aktov s tega področja sporočal z obvestilom preko svoje spletne strani.

 Za podizvajalca veljajo enake obveznosti glede varstva podatkov kot za dobavitelja. V primeru, da podizvajalec ne izpolni obveznosti varovanja osebnih podatkov, je dobavitelj odgovoren naročniku za škodo, ki mu zaradi tega nastane.

1. **člen**

Dobavitelj mora poskrbeti za zavarovanje osebnih podatkov. Zavarovanje obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov.

 Na zahtevo naročnika mora dobavitelj naročnikove dokumente in vsebine, ki jih je ta kakorkoli prejel, učinkovito izbrisati.

**PROTIKORUPCIJSKA KLAVZULA**

1. **člen**

 Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun dobavitelja predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali dobavitelju ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Dobavitelj se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi podizvajalec, o čemer mora dobavitelj seznaniti vsakega podizvajalca.

**REŠEVANJE SPOROV**

1. **člen**

 Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

 Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik (Ur. l. RS, št. 97/2007 (UPB1) s spremembami), poleg te pogodbe in zakonodaje pa se upošteva še:

* dokumentacijo, št. JN19-005 z dne \_\_\_\_\_\_\_\_\_\_\_\_\_\_\_,
* ponudbeno dokumentacijo, št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

**RAZVEZNI POGOJ**

1. **člen**

 Naročnik bo po izteku vsakih šest mesecev od sklenitve te pogodbe preveril, ali je na dan tega preverjanja pri dobavitelju ali podizvajalcu izpolnjena ena ali več naslednjih okoliščin:

1. da dobavitelj ali njegov podizvajalec ne izpolnjujeta obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da dobavitelj ali njegov podizvajalec ne izpolnjujeta obveznosti iz prejšnjega stavka tudi, če na dan preverjanja nista imela predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dneva preverjanja;
2. da je dobavitelj ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
3. da je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri dobavitelju ali njegovemu podizvajalcu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

 Če je dobavitelj ali njegov podizvajalec pravna oseba, s sedežem v drugi državi članici ali tretji državi mora dobavitelj zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da nista izpolnjena razloga iz 1. in 3. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da dobavitelj ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena.

1. **člen**

 V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil dobavitelja in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

 V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko dobavitelj v roku desetih dni po prejemu obvestila iz prejšnjega odstavka zamenja podizvajalca v skladu s 94. členom Zakona o javnem naročanju (Uradni list RS, št. 91/15 s spremembami; ZJN-3) in določili te pogodbe, pod pogojem, da ta zamenjava ne predstavlja bistvene spremembe pogodbe. Če dobavitelj v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka prejšnjega člena začel nov postopek javnega naročila.

1. **člen**

 Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka 26. člena te pogodbe ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

**ODPOVED POGODBE BREZ ODPOVEDNEGA ROKA**

1. **člen**

 Naročnik ima pravico, da od pogodbe predčasno odstopi brez odpovednega roka:

* če dobavitelj svojih obveznosti ne opravlja skladno s pogodbo, zaradi česar je prejel že najmanj dve opozorili,
* če je v tej pogodbi tako določeno,
* v primeru, da je pogodba finančno realizirana (dosežena pogodbena vrednost) pred potekom pogodbenega obdobja,
* če se je proti dobavitelju začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročene pogodbene dobave,
* če bo seznanjen, da je pristojni državni organ ali sodišče s pravnomočno odločitvijo pri izvajanju te pogodbe ugotovilo kršitev delovne, okoljske ali socialne zakonodaje s strani dobavitelja ali njegovega podizvajalca.

 Dobavitelj v zgoraj navedenih primerih (od 26. do 29. člena) ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**PRILOGE IN SESTAVNI DELI POGODBE**

1. **člen**

 Priloge k tej pogodbi so:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* tehnična specifikacija,
* priloga »Podizvajalec«,
* obrazec za izračun drsne cene.

 Sestavni deli te pogodbe so tudi:

* dokumentacija v zvezi z oddajo javnega naročila, št. JN19-005, z dne \_\_\_\_\_\_\_\_\_\_\_\_,
* ponudbena dokumentacija ponudnika – dobavitelja, št. \_\_\_\_\_\_\_\_\_\_\_, z dne \_\_\_\_\_.

**KONČNE DOLOČBE**

1. **člen**

Za vsa vprašanja, ki jih ta pogodba ne ureja, se uporablja obligacijsko pravo.

Pogodba postane veljavna z dnem obojestranskega podpisa obeh pogodbenih strank in podanega soglasja nadzornega sveta (če je potrebno) ter ko dobavitelj predloži:

1. garancijo za dobro izvedbo pogodbenih obveznosti,
2. izjavo v skladu s VI. odstavkom 14. člena Zakona o integriteti in preprečevanju korupcije (ZIntPK) – za vse skupne ponudnike in podizvajalce;

Pogodba se sklepa za čas od datuma podpisa za obdobje dveh let.

 Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

(kraj)

Dobavitelj: Naročnik:

\_\_\_\_\_\_\_\_\_\_\_\_\_\_\_\_ Elektro Gorenjska, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

**Opomba: V primeru skupne ponudbe bo pogodba ustrezno prilagojena.**

**Priloga 1 – podizvajalec**

**Javno naročilo: Dobava NN kablov za napetostni nivo 1 kV, št. JN19-005**

**PODIZVAJALEC: 1. podizvajalec ob oddaji ponudbe**

**2. zamenjava podizvajalca (v času izvajanja pogodbe)**

**3. nov podizvajalec (v času izvajanja pogodbe)**

*(ustrezno obkroži)*

|  |  |
| --- | --- |
| Naziv podizvajalca: |  |
| Naslov podizvajalca: |  |
| Zakoniti zastopnik podizvajalca: |  |
| Elektronski naslov in telefon: |  |
| ID in matična številka podizvajalca: |  |

Pri izvedbi predmeta javnega naročila bomo izvajali naslednja dela:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navesti dela, ki jih bo izvajal podizvajalec, količino in vrednost del)*

**Zahtevamo neposredno plačilo (na podlagi V. odstavka 94. člena ZJN-3): DA NE**

 (ustrezno obkrožite)

**Izjave podizvajalca:**

Če je obkroženo DA – Ker zahtevamo neposredno plačilo, soglašamo, da naročnik Elektro Gorenjska, d. d. (v primeru, da bo glavni dobavitelj v postopku predmetnega javnega naročila izbran kot najugodnejši) namesto glavnega dobavitelja, s katerim sodelujemo pri izvajanju predmetnega javnega naročila, poravna naše terjatve, ki jih imamo na podlagi del oziroma dobav, ki smo jih opravili v sklopu izvajanja javnega naročila, do glavnega dobavitelja.

Če je obkroženo NE – Ker ne zahtevamo neposrednega plačila, se zavezujemo, da bomo dobavitelju poslali svojo pisno izjavo, da smo s strani glavnega dobavitelja prejeli plačilo za izvedena dela, neposredno povezana s predmetom tega javnega naročila.

Izjavljamo tudi:

* da nam je dobavitelj pravočasno in pravilno poravnal svoje zapadle poslovne obveznosti,
* da bomo predložili izpolnjen, podpisan in žigosan (če uporabljamo žig) obrazec ESPD,
* da bomo pred sklenitvijo pogodbe v skladu s VI. odstavkom 14. člena ZIntPK naročniku predložili izjavo oziroma podatke o udeležbi fizičnih in pravnih oseb v lastništvu naše družbe, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z našo družbo. Če bomo predložili lažno izjavo oziroma dali neresnične podatke o navedenih dejstvih, se zavedamo, da ima to za posledico ničnost pogodbe.

|  |  |
| --- | --- |
| Kraj in datum: | Podizvajalec: |
|  | Žig in podpis: |

**GLAVNI DOBAVITELJ:**

**Izjave glavnega dobavitelja:**

Če podizvajalec zahteva neposredno plačilo: S podpisom na tem dokumentu pooblaščamo naročnika, da na podlagi potrjenega računa oz. situacije, neposredno plačuje podizvajalcu. Svojemu računu oziroma situaciji bomo obvezno priložili račune oziroma situacije svojih podizvajalcev, ki jih bomo predhodno potrdili. Istočasno soglašamo, da naročnik namesto nas poravna podizvajalčevo terjatev do nas, kot glavnega izvajalca.

Če podizvajalec ne zahteva neposrednega plačila: S podpisom na tem dokumentu se obvezujemo, da bomo najpozneje v 60 dneh od plačila končnega računa oziroma situacije, naročniku poslali svojo pisno izjavo in pisno izjavo podizvajalca, ki je sodeloval pri izvedbi te pogodbe, da je z naše strani, kot glavnega dobavitelja, prejel plačilo za izvedena dela, neposredno povezana s pogodbo za izvedbo zgoraj navedenega javnega naročila. Zavedamo se, da je neposredovanje izjave o poplačilu prekršek na podlagi druge točke I. odstavka 112. člena ZJN-3.

Če se podizvajalec zamenja z drugim in je dobavitelj izpolnjevanje kakšnega pogoja v javnem naročilu dokazoval z zamenjanim podizvajalcem: Prilagamo tudi dokazilo, da novi podizvajalec izpolnjuje pogoj, katerega smo v postopku javnega naročila izpolnjevali skupaj z zamenjanim podizvajalcem.

|  |  |
| --- | --- |
| Kraj in datum: | Ponudnik: |
|  | Žig in podpis: |

**NAROČNIK** *(v primeru zamenjave podizvajalca ali angažiranja novega podizvajalca (v času izvajanja pogodbe)):*

Naročnik soglašam s spremembo podizvajalca oziroma z novim podizvajalcem.

|  |  |
| --- | --- |
| Kraj in datum: | Naročnik: |
|  | Žig in podpis: |

Priloge:

* izpolnjen, podpisan in žigosan ESPD
* dokazila v zvezi z izpolnjevanjem pogoja (če so potrebna)

**Op.: Izpolnjeno prilogo glavni dobavitelj v primeru spremembe podizvajalca v času izvajanja pogodbe predloži naročniku z vsemi zahtevanimi prilogami. Če se naročnik s spremembo podizvajalca strinja, prilogo podpiše in kopijo posreduje glavnemu izvajalcu in novemu podizvajalcu.**

**Če ponudnik nastopa z več kot enim podizvajalcem, se ta priloga izpolni za vsakega podizvajalca posebej.**

**ANEKS ŠT. \_\_\_\_\_ K POGODBI (na podlagi 4. člena pogodbe) – MESEC \_\_\_\_\_\_\_ 2019 Priloga 3**

**Dobava NN kablov za napetostni nivo 1 kV**

|  |  |  |  |  |  |  |  |
| --- | --- | --- | --- | --- | --- | --- | --- |
| **Zap. št.** | **Blago** | **Količina**  | **ENM** | **Teža Al v kablu****kg/m****(WAl)** | **Teža Cu v kablu****kg/m****(WCu)** | **Cena/enoto v EUR brez DDV****(CE)** | **Nova cena/enoto v EUR brez DDV****(PC)** |
| 1. | NN KABEL 4 x 70SM mm2 HDPE | 13.000 | m |  | / |   |   |
| 2. | NN KABEL 4 x 150SM mm2 HDPE | 20.000 | m |  | / |   |   |
| 3. | NN KABEL 4 x 240SM mm2 HDPE | 8.000 | m |  | / |  |   |
| 4. | NN KABEL 4 x 70SM mm2 PVC | 52.000 | m |  | / |  |   |
| 5. | NN KABEL 4 x 150SM mm2 PVC | 52.000 | m |  | / |   |   |
| 6. | NN KABEL 4 x 240SM mm2 PVC | 16.000 | m |  | / |   |   |
| 7. | NN KABEL 1 x 185 mm2 (FG16(O)R) | 4.000 | m | / |  |   |   |
| 8. | NN KABEL 1 x 240 mm2 (FG16(O)R) | 1.500 | m | / |  |   |   |
| 9. | NN KABEL 5 x 10 mm2  | 20.000 | m | / |  |   |   |
| 10. | INŠTALACIJSKI VODNIK P/F 6 mm2  | 2.600 | m | / |  |   |   |
| 11. | INŠTALACIJSKI VODNIK P/F 10 mm2  | 20.000 | m | / |  |  |  |
| 12. | INŠTALACIJSKI VODNIK P/F 16 mm2  | 7.800 | m | / |  |  |  |
| 13. | INŠTALACIJSKI VODNIK P/F 25 mm2  | 7.800 | m | / |  |  |  |
| 14. | INŠTALACIJSKI VODNIK P/F 35 mm2  | 10.500 | m | / |  |  |  |
| 15. | INŠTALACIJSKI VODNIK P/F 50 mm2  | 5.000 | m | / |  |  |  |
| 16. | INŠTALACIJSKI VODNIK P/F 70 mm2  | 2.500 | m | / |  |  |  |
| 17. | INŠTALACIJSKI VODNIK P/F 95 mm2  | 2.500 | m | / |  |  |  |

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

(kraj)

Dobavitelj: Naročnik:

\_\_\_\_\_\_\_\_\_\_\_\_\_\_\_\_ Elektro Gorenjska, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

1. Ponudnik mora obrazec podpisati in žigosati (če uporablja žig) in ga v informacijskem sistemu e-JN naložiti v razdelek »Druge priloge«. [↑](#footnote-ref-1)